**DĖL ROKIŠKIO RAJONO SAVIVALDYBĖS TARYBOS 2017 M. BIRŽELIO 23 D. SPRENDIMO NR. TS-132 „DĖL ROKIŠKIO RAJONO SAVIVALDYBĖS TARYBAI TEIKIAMO DERINTI AB „PANEVĖŽIO ENERGIJA“ 2019-2022 METŲ INVESTICIJŲ PLANO ROKIŠKIO ŠILUMOS TINKLŲ RAJONE“ PAKEITIMO BEI AB „PANEVĖŽIO ENERGIJA“ 2013-2017 METŲ INVESTICIJŲ Į TURTO ATNAUJINIMĄ-REMONTĄ DERINIMO**

2021 m. gegužės 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi, Valstybinės energetikos reguliavimo tarybos (toliau **–** VERT) 2019-04-01 nutarimu Nr. O3E-93, patvirtintu „Energetikos įmonių investicijų vertinimo ir derinimo Valstybinėje kainų ir energetikos kontrolės komisijoje tvarkos aprašu, Lietuvos Respublikos šilumos ūkio įstatymo 35 straipsniu, Lietuvos Respublikos energetikos įstatymo 15 straipsnio 3 dalimi, Rokiškio rajono savivaldybės tarybos 2008 m. spalio 31 d. sprendimu Nr. TS-10.177 „Dėl Šilumos tiekėjų investicinių projektų (planų) derinimo su Rokiškio rajono savivaldybės taryba tvarkos“, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2017 m. birželio 23 d. sprendimo Nr. TS-132 „Dėl Rokiškio rajono savivaldybės tarybai teikiamo derinti AB „Panevėžio energija“ 2019–2022 metų investicijų plano Rokiškio šilumos tinklų rajone“ sprendimo aktualią redakciją, patvirtintą 2019 m. birželio 28 d. tarybos sprendimu Nr. TS-153, ir vietoje žodžių „Suderinti akcinės bendrovės „Panevėžio energija“ 2019-2022 metų investicijų planą, kurių vertė – 6402 tūkst. Eur (šeši tūkstančiai keturi šimtai du tūkstančiai eurų) pagal priedą“ įrašyti žodžius „Suderinti akcinės bendrovės „Panevėžio energija“ 2019-2022 metų investicijų planą, kurių vertė – 6513 tūkst. Eur (šeši tūkstančiai penki šimtai trylika tūkstančių eurų) pagal 1 priedą“.

2. Suderinti Rokiškio rajono savivaldybės tarybos 2017 m. birželio 23 d. sprendimu Nr. TS-132 „Dėl Rokiškio rajono savivaldybės tarybai teikiamo derinti AB „Panevėžio energija“ 2019–2022 metų investicijų plano Rokiškio šilumos tinklų rajone“ patvirtinto priedo keitimus:

2.1. keisti 3.1, 3.1.2. punktus ir išdėstyti juos nauja redakcija (1 priedas);

2.2. papildyti investicijų plano priedą 3.9 punktu (formuluotė 1 priede).

3. Derinti AB „Panevėžio energija“ 2013-2017 metų investicijas į turto atnaujinimą-remontą, didinantį ilgalaikio materialinio turto vertę / ilginantį jo naudingo tarnavimo laiką Rokiškio mieste – 49,0 tūkst. Eur (2 priedas):

3.1. šilumos tinklų remontas, didinantis ilgalaikio materialinio turto vertę Rokiškio mieste; bendra investicijos vertė **–**  45 tūkst. Eur;

3.2 Rokiškio garo katilinės ir cheminio vandens valymo pastatų remontas; bendra investicijų vertė **–** 4,0 tūkst. Eur.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Virginijus Lukošiūnas